每套音樂流派或者音樂傳統都會有佢哋偏好嘅音樂形式，而幻想曲（fantasia）就係泛指唔跟主流音樂形式嘅樂曲，例如貝多芬名曲《月光奏鳴曲》（Moonlight Sonata）就係一首廣為人知嘅幻想曲－月光奏鳴曲同一般嘅同期（18 世紀尾同 19 世紀初）奏鳴曲一樣分三段樂章，不過喺（例如）速度上，月光奏鳴曲第一段樂章速度慢（60 bpm）、第二段速度極快（203 bpm）而第三段速度快得嚟（153 bpm）俾人形容係「好似風暴噉」，呢種形式有別於當時奏鳴曲興用嘅快-慢-快形式，所以《月光奏鳴曲》成日俾人攞嚟做幻想曲嘅一個例子。